[pic] | EUROOPA ÜHENDUSTE KOMISJON |

Brüssel 21.10.2009

KOM(2009)547 lõplik

KOMISJONI ARUANNE EUROOPA PARLAMENDILE JA NÕUKOGULE

Teine finantsaruanne Maaelu Arengu Euroopa Põllumajandusfondi (EAFRD) rahalise rakendamise kohta2008. majandusaasta

SISUKORD

1. Eelarve menetlus ja järelevalve 3

2. Assigneeringute haldamine ja kasutamine 5

2.1. Kulukohustuste assigneeringud 5

2.1.1. Maaelu arengu töös olevate programmide jaoks kasutatavad assigneeringud 5

2.1.2. Kulukohustuste assigneeringud tehnilise abi jaoks 6

2.2. Maksete assigneeringud 6

2.2.1. Maaelu arengu rakendusprogrammide jaoks kasutatavad assigneeringud 6

2.2.2. Maksete assigneeringud tehnilise abi jaoks 11

3. EAFRD programmide täitmise määr (komisjoni makstud EAFRD 2007. ja 2008. aasta eraldiste %) liikmesriikide kaupa 14

EELARVE MENETLUS JA JÄRELEVALVE

2. mail 2007 võttis komisjon vastu 2008. majandusaasta esialgse eelarveprojekti. EAFRD esialgne eelarveprojekt esitati eelarvepädevale asutusele järgmiste eraldiste kohta (summad eurodes):

Eelarverida | Kulukohustuste assigneeringud | Maksete assigneeringud |

05.040501 (Maaelu arengu programmid) | 12 542 462 561,00 | 9 396 700 000,00 |

05.040502 (Tehniline abi) | 22 089 328,00 | 10 000 000,00 |

27. märtsil 2007 võeti vastu nõukogu määrus (EÜ) nr 378/2007, milles käsitletakse otsetoetuste vabatahtlikku ümbersuunamist. Kulukohustuste assigneeringute suurendamine 362 000 000,00 euro võrra avaldab EAFRD eelarvele otsest mõju.

Seetõttu võttis Euroopa Parlament 13. detsembril 2007 teisel lugemisel vastu 2008. aasta üldeelarve, milles on EAFRD-le eraldatud järgmised summad:

Eelarverida | Kulukohustuste assigneeringud | Maksete assigneeringud |

05.040501 (Maaelu arengu programmid) | 12 904 462 561,00 | 9 396 700 000,00 |

05.040502 (Tehniline abi) | 22 089 328,00 | 10 000 000,00 |

94-st EAFRD programmist oli komisjon 2007. aasta lõpuks heaks kiitnud üksnes 54. Ülejäänud 40 programmi kiideti heaks 2008. aastal järgmiselt:

- 25 EAFRD programmi kiideti heaks 2008. aasta alguses, kui seoses kulukohustuste assigneeringute mitteautomaatse ülekandmisega 2007. aastast 2008. aastasse eraldati neile kogusumma suuruses 1 360 517 165,00 eurot;

- 15 EAFRD programmi, mille hindamist komisjon enne 2007. aasta lõppu ei lõpetanud, kuulusid 2007. aasta selle osa alla, mis kanti üle ajavahemikku 2008–2013 vastavalt eelarvedistsipliini käsitleva institutsioonidevahelise kokkuleppe punktile 48.

Viimati osutatud 15 EAFRD programmi puhul tühistati 2007. aasta osana 2007. aasta eelarvesse kantud vahendid ja eelarvepädev asutus kiitis 2008. aasta mais heaks paranduseelarve 370 376 764,00 euro suuruse summa osas kulukohustuste assigneeringutena, mis vastab 2008. aasta kvoodiosale, mis saadi 2007. aasta osa ülekandmisest.

Tuleb märkida, et institutsioonidevahelise kokkuleppe punkti 48 kohaldamiseks oli vaja läbi vaadata maaelu arengu finantsraamistik ning muuta nõukogu otsust 2006/493/EÜ (milles sätestatakse ajavahemikus 1. jaanuarist 2007 kuni 31. detsembrini 2013 maaelu arenguks antava ühenduse toetuse summa ja selle jaotus aastate kaupa) ja otsust 2006/636/EÜ (millega määratakse kindlaks maaelu arenguks antava ühenduse toetuse summa jaotus aastate kaupa iga liikmesriigi kohta).

Eespool kirjeldatud olukorra tõttu on EAFRD töös olevate programmide eelarvereal olevate kulukohustuste assigneeringute lõplik summa 14 635 356 490,00 eurot.

Tuleb märkida, et maksete assigneeringute tase jäi 2008. aastal samale tasemele kui Euroopa Parlamendi poolt 13. detsembril 2007 teisel lugemisel vastu võetud eelarves, erandiks oli üksnes 82 995 000,00 euro ülekandmine, mis tehti aasta lõpus, et suurendada EAGGF arendusrahastu eelarvereal olevaid vahendeid. Järgmises tabelis on esitatud olukord eelarveridade kaupa (summad eurodes):

Finantsinstrument/eelarverida | Olemasolevate maksete assigneeringute suurendamine („+”) või vähendamine („-”) |

EAFRD (05.040501) | - 82 995 000,00 |

EAGGF arendusrahastu, eesmärk 1 (05.04.02.01) ja EAGGF arendusrahastu Leader + (05.040206) | + 82 995 000,00 |

Maaelu arengu osas toimunud muutused (suurendamine, vähendamine) kokku | 0,00 |

Järgmises peatükis antakse ülevaade vahendite kasutamisest.

ASSIGNEERINGUTE HALDAMINE JA KASUTAMINE

Kulukohustuste assigneeringud

Maaelu arengu töös olevate programmide jaoks kasutatavad assigneeringud

Olemasolevate kulukohustuste assigneeringute kogusumma 2008. aasta osa (14 635 356 490,00 eurot) on ära kasutatud (st eelarve täitmine oli 100 %-line). Järgmises tabelis on esitatud 2008. aastal EAFRD programmidele reaalselt eraldatud summad (esitatud eurodes) liikmesriigi kohta:

Liikmesriik | Kulukohustuste assigneeringute kasutamine 2008 |

AT | 594 709 669,00 |

BE | 63 957 784,00 |

BG | 581 200 565,00 |

CY | 24 772 842,00 |

CZ | 392 638 892,00 |

DE | 1 186 941 705,00 |

DK | 128 937 144,00 |

EE | 95 569 377,00 |

ES | 1 548 539 790,00 |

FI | 318 959 772,00 |

FR | 959 359 146,00 |

GR | 463 470 078,00 |

HU | 537 525 661,00 |

IE | 355 014 220,00 |

IT | 1 616 756 298,00 |

LT | 248 836 020,00 |

LU | 13 661 411,00 |

LV | 300 635 734,00 |

MT | 23 962 147,00 |

NL | 72 638 338,00 |

PL | 1 932 933 351,00 |

PT | 587 531 051,00 |

RO | 1 146 687 683,00 |

SE | 277 225 207,00 |

SI | 139 868 094,00 |

SK | 286 531 906,00 |

UK | 736 492 605,00 |

Kõik kokku | 14 635 356 490,00 |

Kulukohustuste assigneeringud tehnilise abi jaoks

Nõukogu määruse (EÜ) nr 1698/2005 artikli 69 lõikega 2 on ette nähtud, et 0,25 % maaelu arenguks antavast ühenduse toetussummast kasutatakse komisjoni hallatavale tehnilisele abile. 2008. aasta eelarves oli selleks ette nähtud summa 22 089 328,00 eurot kulukohustuste assigneeringutena. 2008. aasta lõpus oli kulukohustuste assigneeringuid kasutatud summas 5 250 376,94 eurot.

Järgmises tabelis on näha, kuidas kulukohustuste assigneeringuid on kasutatud. Kõige suurem osa 2008. aasta kulukohustuste assigneeringutest oli määratud meetmetele, mis olid seotud Euroopa võrgustiku rajamisega maaelu arendamiseks ja infosüsteemi SFC2007 arendamiseks.

[pic]

Maksete assigneeringud

Maaelu arengu rakendusprogrammide jaoks kasutatavad assigneeringud

2008. aasta eelarves ulatusid EAFRD programmideks kinnitatud assigneeringud 9 396 700 000,00 euroni. Sellest summast kanti 2008. aasta novembris ja detsembris üle 82 995 000,00 eurot, et suurendada vahendeid eelarveridadel 05.040201 ja 05.040206 (EAGGF tagatisrahastu, eesmärk 1 ja vastavalt Leader + programmitöö perioodil 2000–2006).

2008 lõpuks oli maksete assigneeringuid kasutatud summas 8 538 840 673,98, mis jaotus järgmiselt:

Ettemaksed: | 2 475 706 914,50 eurot |

2006. aasta neljanda kvartali hüvitised | 21 697 817,73 eurot |

2007. aasta kolmanda kvartali hüvitised | 116 058 716,24 eurot |

2007. aasta neljanda kvartali hüvitised | 1 697 255 282,24 eurot |

2008. aasta esimese kvartali hüvitised | 1 120 239 109,02 eurot |

2008. aasta teise kvartali hüvitised | 1 303 099 545,58 eurot |

2008. aasta kolmanda kvartali hüvitised | 1 804 783 288,67 eurot |

2008. aasta kasutus kokku | 8 538 840 673,98 eurot |

2008. aasta teiseks ja kolmandaks kvartaliks teatavatele programmidele (vt järgmine loend) ettenähtud hüvitised olid eelarveaasta lõpus täielikult või osaliselt välja maksmata seetõttu, et kõnealuste programmide 2007. ja 2008. aasta kohustused olid juba ettemaksete ja varasemate hüvitistena täielikult ammendatud. Allpool esitatud tabel annab ülevaate nende programmide olukorrast, mille kulukohustuste assigneeringud ammendati ja mille puhul tuli oodata maksmist 2009. aasta alguses (summad eurodes).

EAFRD programm – Nr CCI | Q2 2008 II kvartal | Q3 2008 III kvartal | Kokku |

Vlaanderen (2007BE06RPO001) | 2 634 830,50 | 2 634 830,50 |

Nordrhein-Westfalen (2007DE06RPO015) | 10 345 809,87 | 10 345 809,87 |

Aragon (2007ES06RPO002) | 12 299 213,27 | 16 291 566,28 | 28 590 779,54 |

Asturias (2007ES06RPO003) | 1 100 082,61 | 1 100 082,61 |

La Rioja (2007ES06RPO016) | 1 046 530,71 | 1 046 530,71 |

Ireland National (2007IE06RPO001) | 95 219 252,45 | 95 219 252,45 |

Kokku | 12 299 213,27 | 126 638 072,42 | 138 937 285,68 |

Erinevus ühest küljest olemasolevate makseassigneeringute kogusumma ning kasutatud makseassigneeringute summa ja selle summa vahel, mis kanti üle kahe eelarverea vahendite suurendamiseks eelnenud programmitöö perioodil, oli 774 864 326,02 eurot. Kõnealune summa märgib eelarves olemasoleva summa 8,2 % suurust alakasutust. Kõnealune alakasutus tuleneb peamiselt asjaolust, et kolmanda kvartali kuludeklaratsioon oli liikmesriikide edastatud esialgsetest hinnangutest madalam. Komisjoni 13. veebruari 2009. aasta otsusega SEK(2009) 164 kanti kõnealused assigneeringud üle 2009. eelarveaastasse kui assigneeringud C2 (komisjoni otsusega automaatselt mitteülekantavad assigneeringud, mis tuleb ära kasutada enne 31. detsembrit 2009).

Lisatud graafikus on esitatud maksete assigneeringute kasutamine 2008. aastal kuude lõikes. Kasutamise rütmi on mõjutanud aasta nelja maksedeklaratsiooni saatmiskuupäevad (31. jaanuar, 30. aprill, 31. juuli, 10. november, millele vastavad deklaratsioonid Q4 2007, Q1 2008, Q2 2008, Q3 2008).

[pic]

Järgmises tabelis on esitatud 2008. kalendriaastal komisjoni liikmesriikide kaupa makstud summad ettemaksete ja makseasutuse selliste kulude hüvitamise kohta, mis on tekkinud ajavahemikul 16. oktoobrist kuni 31. detsembrini 2007 (Q4 2007), 1. jaanuarist 2008 kuni 31. märtsini 2008 (Q1 2008), 1. aprillist 2008 kuni 30. juunini 2008 (Q2 2008), 1. juulist 2008 kuni 15. oktoobrini 2008 (Q3 2008).

Q4 2006 summad, mis hõlmavad liikmesriikide deklareeritud kulusid määruse (EÜ) nr 1290/2005 üleminekusätete alusel, makstakse ühe korraga, kui vastavad programmid on komisjoni poolt lõpuks vastu võetud ning selle tõttu makstakse neid summasid veel 2008. aastal. Need maksed hõlmavad programme, mis ei ole 2007. eelarveaasta lõpuks veel heaks kiidetud ning mille puhul tuleb kohaldada ülekandmist (institutsioonidevahelise kokkuleppe artikkel 48) või kulukohustuste assigneeringute mitteautomaatset ülekandmist 2007. aastast 2008. aastasse.

Q3 2007 summad (kasutatud ajavahemikul 1. juulist 2007 kuni 15. oktoobrini 2007) kuuluvad nende programmide alla, mille kulukohustuste assigneeringud on ammendatud 2007. aastal ja mis maksti 2008. aasta assigneeringutest.

[pic]

2008. aasta jooksul on hüvitiste (vahemaksete) kogusumma 6 063 133 759,48 eurot ja ettemaksete kogusumma 2 475 706 914,50 eurot.

Rääkides arengust 2007. aastaga võrreldes näeme järgmisest tabelist, et liikmesriikidele tehtud maksed on märkimisväärselt suurenenud (+ 40,43 %). See tõus on seletatav sellega, et hüvitised on 2008. aastal rohkem kui kahekordistunud (+ 155,21%), samas kui ettemaksete summa on mitte oluliselt vähenenud (– 33,18 %). Ettemaksete vähenemine tuleneb asjaolust, et üle poole sellest maksti välja juba 2007. aastal. Hüvitiste märkimisväärne suurenemine näitab omakorda, et maaelu arengu programme rakendatakse liikmesriikides üha rohkem.

[pic]

Maksete assigneeringud tehnilise abi jaoks

2008. aasta eelarves oli maksete assigneeringuteks esialgselt ette nähtud 10 000 000,00 eurot. Kui eelarve peadirektoraat (DG BUDG) 2008. aastal vahendeid üldiselt üle kandis, kanti 2 000 000,00 eurot üle maaelu arengu vahemikust välja jäävale teisele eelarvereale. 2008. aasta lõpus oli maksete assigneeringuid kasutatud summas 3 455 471,11 eurot.

Järgmises tabelis on esitatud makstud summad eelarveridade kaupa, sealhulgas peamised kasutusvaldkonnad, eelkõige Euroopa võrgustiku ehitamine maaelu arenguks ja maapiirkondade jälgimiseks.

[pic]

Tuleb märkida, et üks osa maksete assigneeringuid (316 624 eurot), mis kasutati 2008. aastal ära infosüsteemi SFC 2007 arendamiseks vastaval eelarvereal, hõlmab 2007. aastal võetud kohustusi.

LIIKMESRIIKIDE MAKSEASUTUSTE DEKLAREERITUD SUMMADE ANALÜÜS EAFRD MEETME JA TELJE KAUPA

Järgnevas tabelis on esitatud liikmesriikide deklareeritud kulud maaelu arendamise meetmete kaupa aastatel 2007 (Q4 2006 – Q3 2007) ja 2008 (Q4 2007 – Q3 2008), samuti nende kulude võrdlus samade kuludega alates programmi algusest (Q4 2006 – Q3 2008), nagu ka võrdlus rahastamiskavas 2007–2013 olevate summadega (miljonites eurodes). Võrdlusest on näha, millisel määral vastab summade tegelik kasutamine kohapeal programmides koostatud prognoosidele.

2008. aasta puhul on näha, et kõnealustest summadest on 21,3 % seotud 1. telje alla kuuluvate meetmetega, 75,0 % on seotud 2. telje alla kuuluvate meetmetega ning 1,9 % on seotud 3. telje alla kuuluvate meetmetega. Kõnealune struktuur on küllaltki erinev 2008. aasta detsembri lõpuni kehtivast rahastamiskavast ajavahemikuks 2007–2013 (1. telg – 34 %, 2. telg – 43,7 % ja 3. telg – 13,4 %.)

Selline olukord on paljuski selgitatav 2. telje alla kuuluvate meetmete iseloomuga, kuna sageli kuuluvad eraldised just selle telje alla, olgu siis tegemist eelmise rahastamiskava all sõlmitud, kuid praegu kehtivate lepingute raames tehtavate eraldistega või aastaste maksetena tehtavate eraldistega. Hilinemisi 1. ja 3. telje puhul tuleb seevastu selgitada asjaoluga, et investeerimisprojektide heakskiitmine ja rakendamine eeldab pikemat menetlust (vahendite eraldamise tingimuste avaldamine, avalduste vastuvõtmine võimalikelt toetuse saajatelt, valikuprotseduur jne).

Telgede vaheline tasakaal, mis on ette nähtud iga programmi arengustrateegias, saavutatakse vastavalt sellele, kuivõrd kaugele EAFRD programmide rakendamisega on jõutud. Võrreldes 2008. aasta protsendinäitajaid 2007. aasta protsendinäitajatega võib siiski täheldada sellesuunalist arengut, näiteks 2. telje puhul on jõutud 2007. aastal deklareeritud 81,6 % suuruselt kulult 75,0 %-ni 2008. aastal.

[pic]

EAFRD programmide täitmise määr (komisj ONI MAKSTUD EAFRD 2007. JA 2008. AASTA ERALDISTE %) LIIKMESRIIKIDE KAUPA

Järgmisel graafikul on esitatud EAFRD maksete tase alates programmitöö perioodi algusest, sh 2008. aasta viimase kvartali raames liikmesriikidele maksud summad (komisjon hüvitab need 2009. aasta eelarve vahenditest) võrrelduna 2007. ja 2008. aasta eraldistega. Kõigi EAFRD programmide puhul on see tase 71,7 %.

Graafikult on näha, et kõik programmid, v.a neli (Malta, Leedu, Bulgaaria ja Läti), olid kasutanud liikmesriigi tasemel üle 50 % 2007. ja 2008. aastal kogunenud eraldistest.

Teisest küljest deklareerisid viis riiki (Iirimaa, Prantsusmaa, Luksemburg, Austria ja Belgia) oma kulud, mis 2007. ja 2008. aastal kogunenud summa ületasid; see ülekulu tuli maksta kinni 2009. aastaks võetud kohustuste arvelt.

[pic]